BPB/200/00288-10/2013.

**Megállapodás**

**helyiségek használatba adásáról és üzemeltetési költségeinek viseléséről**

amely létrejött

egyrészről a:

**Magyar Államkincstár**

székhely: 1054 Budapest, Hold u. 4.

PIR törzsszáma:329970

statisztikai számjel: 15329970-8411-312-01

képviselője: **Dr. Vargáné Kleeberg Strohmayer Róza** (a továbbiakban: **Államkincstár)**

másrészről: **Budapest Főváros Kormányhivatala**

székhely: 1056 Budapest, Váci utca 62-­64.;

PIR törzsszáma: 789235;

statisztikai számjele: 15789233-8411-312-01

képviselője: **Dr. György István** kormánymegbízott (a továbbiakban: **Kormányhivatal)**

(együttes említésük esetén: **Felek)** között az alulírott napon és helyen az alábbi feltételekkel:

**Előzmények**

A fővárosi és megyei kormányhivatalok, a járási rendszer, továbbá a fővárosi lakossági ellátás és ügyfélkiszolgálás fejlesztése érdekében – a Felek közötti egyeztetések eredményeként- megállapodás jött létre arra vonatkozóan, hogy a Kormányhivatal V. Kerületi Hivatala 1051 Budapest, Erzsébet tér 3. szám alatti, és a VII. Kerületi Hivatala 1073 Budapest, Erzsébet körút 6. szám alatti kerületi okmányirodáiban (továbbiakban: Okmányirodák) az Államkincstár Budapesti és Pest Megyei Igazgatósága, az Államkincstár saját erőforrásaival, és saját költségére állampapír forgalmazási tevékenységet végezzen.

Felek a fentiekben rögzített megállapodást szerződéses formába helyezik az alábbiak szerint:

**Megállapodás**

1. Felek egyezően állapítják meg, hogy a Budapest V. ker., 24461/0/A/3,4,5,11 hrsz. alatt felvett, természetben a 1051 Budapest V. ker., Budapest, Erzsébet tér 3. szám alatti ingatlan (továbbiakban: V. kerületi ingatlan) a Budapest Főváros V. kerületi Önkormányzat kizárólagos tulajdonában áll. (1. sz. melléklet: tulajdoni lap másolat)
2. Felek egyezően állapítják meg, hogy a Budapest VII. ker., 34563 hrsz. alatt felvett és természetben a 1073 Budapest VII. ker., Budapest, Erzsébet körút 6. szám alatti ingatlanban (továbbiakban: VII. kerületi ingatlan) a Budapest Fővárosi VII. Kerület Erzsébetvárosi Önkormányzat kizárólagos tulajdonában áll. (2. sz. melléklet: tulajdoni lap másolat)
3. Felek rögzítik, hogy a Kormányhivatal a járások kialakításáról, valamint egyes ezzel összefüggő törvények módosításáról szóló 2012. évi XCIII. törvény rendelkezéseinek megfelelően 2012. október 30. napján megállapodásokat kötött a Budapest Főváros V. kerületi Önkormányzattal és a Budapest Fővárosi VII. Kerület Erzsébetvárosi Önkormányzattal (továbbiakban: Önkormányzatok) a fővárosi kerületi hivatalok kialakítása érdekében. Fentiekben rögzített megállapodások alapján Budapest Főváros Kormányhivatala használati jogot szerzett az V. kerületi ingatlanban található 660 m2 hasznos alapterületű helyiségcsoportok és a VII. kerületi ingatlanban található 541 m2 hasznos alapterületű helyiségcsoportok tekintetében (továbbiakban együttesen: kerületi ingatlanok).

A Kormányhivatal nyilatkozik, hogy az Önkormányzatok, mint az ingatlanok tulajdonosai, és közte létrejött, a járási hivatalok kialakítására vonatkozó megállapodás alapján – az érintett Önkormányzatok jelen megállapodásban rögzített egyetértésével- jogosult annak harmadik fél részére történő használatba adására.

1. Kormányhivatal kijelenti, hogy az érintett Önkormányzatokkal megállapodást kötött a kerületi ingatlanok üzemeltetéséről és a költségek viseléséről.
2. Felek között létrejött megállapodás alapján, Kormányhivatal biztosítja Államkincstár részére, hogy jelen szerződés 1. és2. pontjaiban meghatározott ingatlanok - jelen szerződés 7. és 8. pontokban meghatározott Okmányirodái területén - állampapír forgalmazást végezzen, az okmányirodai nyitva tartási időhöz igazodva, az állományába tartozó dolgozói útján, a Kormányhivatallal együttműködve. Az **Államkincstár** munkatársai a használt helyiségben, területen az ügyfélfogadási időn kívül is tartózkodhatnak. A **Kormányhivatal** tudomásul veszi, hogy a helyiségrészeket az **Államkincstár** saját eszközeivel, vagyontárgyaival berendezi, s egyben hozzájárul, hogy a helyiségrészben, és az ügyféltérben az **Államkincstár** saját hirdetményeit elhelyezze azzal, hogy a helyiségrészt rendeltetésszerűen használja. Az **Államkincstár** itt munkát végző dolgozói részére a **Kormányhivatal** a közösségi helyiségek (mosdó) használatát is biztosítja.
3. Felek rögzítik, hogy az Államkincstár által jelen szerződésbe foglalt részleges használat gyakorlata már folyamatban van az alábbiakban foglaltak szerint:
4. Felek rögzítik, hogy az Államkincstár az 1051 Budapest, Erzsébet tér 3. szám alatti okmányiroda földszintjén található 58/29-es irodáját (21,32 m2) 2013. április 18-tól használja az 3. számú mellékletben szereplő alaprajznak megfelelően.
5. Felek rögzítik, hogy az Államkincstár az 1073 Budapest, Erzsébet körút 6. szám alatti okmányiroda földszintjén található 17-es és 18-as munkaállomásokat (10 m2) 2013. április 18-tól használja a 4. számú mellékletben szereplő alaprajznak megfelelően.
6. Az ingatlan üzemeltetése és a költségek viselése:
   1. Felek rögzítik, hogy az Ingatlannal kapcsolatos szolgáltatások igénybevétele érdekében a szolgáltatókkal, vállalkozókkal szerződéses jogviszonyban az érintett Önkormányzat, illetve a Kormányhivatal áll.
   2. Felek megállapodnak, hogy az Államkincstár az általa használt területre havi üzemeltetési átalánydíjat fizet. Az V. kerületi ingatlan átalánydíja: bruttó 55.880,-Ft/hó, és a VII. Kerületi ingatlan: bruttó 27.940,-Ft/hó.

Átalány díj tartalmi elemei:

* hulladék szállítás
* víz-és csatornadíj
* villamos energiaszolgáltatás
* gázenergia szolgáltatás
* távhőszolgáltatás
* takarítás
* vagyonvédelmi jelzőrendszer
* tűzjelző rendszer távfelügyelete
* tűzjelző rendszer karbantartása
* vagyonbiztosítás
* őrzésvédelem (portaszolgálat)
* klímaberendezés működésének biztosítása (karbantartás, üzemzavar elhárítás),
* kamerarendszer karbantartása,
* beléptető rendszer karbantartása,
* tűzvédelmi feladatok ellátása,
* tűzoltó készülékek ellenőrzése, szabványossági felülvizsgálat és mérés,
* személy- és teherfelvonó üzemeltetése, karbantartása,
* vezetékes telefonközpont működtetése,
* informatikai költségek (internet, WAN hálózat, szerverszoba használata)
* rovar és kártevő mentesítés,
* gépészeti karbantartás,
* kéményellenőrzés
* automata ajtók karbantartása.

Felek megállapodnak, hogy az Államkincstár átalánydíj fizetési kötelezettsége 2013. április 18-tól áll fenn.

* 1. A Kormányhivatal a 9.2 pontban meghatározott átalánydíjat számlázza Államkincstár felé, mint továbbszámlázott szolgáltatások havi átalány díjat, melynek összegét az Államkincstár a számla kézhezvételét követő 30 napon belül a Kormányhivatal részére banki átutalással teljesíti, a Kormányhivatal által kibocsátott számlán megadott számlaszámra.
  2. A jelen megállapodásban rögzítettek nem- vagy késedelmes teljesítése esetén a Feleket nem terheli felelősség, ha a késedelem vagy meghiúsulás oka rajtuk kívülálló, általuk elháríthatatlan külső ok.

A vis maior felmerülésének tényét és várható tartamát az érintett fél köteles a másik féllel haladéktalanul írásban közölni.

* 1. A **Kormányhivatal** a 7. és 8. pontban megjelölt helyiségrész teljes üzemeltetését biztosítja, melynek során az ingatlanban esetlegesen előforduló kisebb, napi hibaelhárítás, karbantartás, felújítás a **Kormányhivatal** feladata, és költsége.

1. Az Államkincstár köteles a helyiségeket, használt területeket, és a Kormányhivatal berendezési, felszerelési tárgyait rendeltetésszerűen használni.

Az Államkincstár vállalja továbbá, hogy jelen megállapodás megszűnésekor a használatába adott helyiségrészt, területet rendeltetésszerű használatra alkalmas állapotban a Kormányhivatal használatába visszaadja.

1. Az Államkincstár munkatársai az ingatlanrészben kulcskezelésre nem jogosultak. A Kormányhivatal a biztonsági, munkavédelmi és tűzvédelmi szabályzatait, valamint a Házirendet a Megállapodással együtt, annak aláíráskor a Kincstár rendelkezésére bocsátja. Az Államkincstár vállalja, hogy az ingatlan használatával kapcsolatos szabályokat és hatósági előírásokat dolgozóival és ügyfeleivel betartja, illetve betartatja.
2. Jelen megállapodás határozatlan időre jön létre, és az aláírás napján lép hatályba. Amennyiben az aláírás napja nem egy naptári napra esik, a hatályba lépés napjának a Felek kölcsönösen a későbbi időpontot ismerik el.
3. Felek megállapodnak, hogy a megállapodást csak közös megegyezéssel módosítják írásban. Felek jelen megállapodást 60 napos rendes felmondási idővel írásban felmondhatják.
4. Felek jelen megállapodással kapcsolatban az alábbi kapcsolattartókat jelölik ki:

|  |  |  |
| --- | --- | --- |
| Államkincstár Központja  részéről  Budapesti és Pest megyei Igazgatóság részéről | Csató Ferenc referens, Üzemeltetési,  Beruházási és Ellátási Főosztály  Inotai László irodavezető helyettes | Telefon: (1 ) 327-3489,  +36 20 2080003;  Email:csato.ferenc@allamkincstar.gov.hu  Telefon: (1 ) 452-8716; +36 20 2277675  Email: inotai.laszlo@allamkincstar.gov.hu |
| Kormányhivatal részéről | Zsarkó László mb. gazdasági és üzemeltetési főosztályvezető | Telefon: 06 1/288-5241[Email](mailto:Email): zsarko.laszlo@bfkh.hu |

1. A jelen megállapodással kapcsolatos bármilyen információ, értesítés akkor hatályos, ha a felek által jelen megállapodásban rögzített székhelyre írásban postai úton, vagy telefaxon történik. A haladéktalan döntéshozatalt igénylő ügyekben a Felek megállapodnak abban, hogy az értesítéseket elektronikus formában - e-mail - is elfogadják egymástól. Bármely fél által észlelt, a szerződésszerű teljesítést lehetetlenné tevő akadály felmerülése, illetve szerződésmódosítás kezdeményezése esetén az értesítést aláírt levélben postai úton elküldve, vagy személyes átvétellel is meg kell erősíteni.
2. Felek megállapodnak abban, hogy amennyiben bármelyik fél írásban közölt jognyilatkozata a címzett érdekkörében felmerült okból nem jut a címzett tudomására, a jognyilatkozatot a kézbesítés második megkísérlését követő 5. munkanapon kézbesítettnek tekintik.
3. Feleket a jelen megállapodás teljesítése során tudomásukra jutott adatok és információk tekintetében mind a megállapodás hatálya alatt, mind annak megszűnését követően teljes körű titoktartási kötelezettség terheli, azokat a másik fél előzetes írásbeli hozzájárulás nélkül – jogszabályi előíráson alapuló adatszolgáltatási kötelezettséget kivéve – másoknak nem szolgáltatják ki. E körben Feleket valamennyi alkalmazottja, munkatársa, szerződéses partnere tevékenységéért felelősség terheli. A titoktartási kötelezettség megszegése esetén a másik fél valamennyi ebből eredő kárát köteles megtéríteni.
4. Jelen megállapodásban nem rögzített kérdésekben a Polgári Törvénykönyvről szóló 2013. évi V. törvény rendelkezései az irányadóak.
5. Felek megállapodnak abban, hogy a jelen szerződéssel kapcsolatos esetleges vitáikat megkísérlik peren kívül, tárgyalásos úton rendezni. Amennyiben ez nem vezet eredményre, az eljáró bíróság meghatározására a polgári perrendtartásról szóló 1952. évi III. törvény szabályai az irányadók.
6. Jelen megállapodás 8 (nyolc) egymással szó szerint megegyező eredeti példányban magyar nyelven készült, melyet Felek - mint akaratukkal mindenben megegyezőt - annak elolvasása és értelmezése után, jóváhagyólag írtak alá azzal, hogy a megállapodás 5 számozott oldalból áll.
7. Felek jelen megállapodást, annak elolvasása és értelmezése után, mint akaratukkal mindenben megegyezőt, jóváhagyólag írtak alá.

Mellékletek:

1. számú melléklet: 1051 Budapest, Erzsébet tér 3. szám alatti ingatlan tulajdoni lap másolata
2. számú melléklet: 1073 Budapest, Erzsébet körút 6. szám alatti ingatlan tulajdoni lap másolata
3. számú melléklet: 1051 Budapest, Erzsébet tér 3. szám alatti ingatlan alaprajza
4. számú melléklet: 1073 Budapest, Erzsébet körút 6. szám alatti ingatlan alaprajza

Budapest, 2014. ………………………………..

|  |  |
| --- | --- |
| ............................................................  Magyar Államkincstár  Dr. Vargáné Kleeberg Strohmayer Róza  gazdasági vezető | ............................................................  Budapest Főváros Kormányhivatala  Dr. György István  kormánymegbízott |

|  |  |
| --- | --- |
| Pénzügyi szempontból ellenjegyzem:  Név:  aláírás ………………………………..  kelt: ……………………………………  Jogi szempontból ellenjegyzem:  Név:  aláírás ………………………………..  kelt: …………………………………… | Szakmai szempontból ellenjegyzem:  Név: Zsarkó László mb. főosztályvezető  aláírás ………………………………..  kelt: ……………………………………  Pénzügyi szempontból ellenjegyzem:  Név: Tóthné Bélteky Rozália mb. főosztályvezető  aláírás ………………………………..  kelt: ……………………………………  Jogi szempontból ellenjegyzem:  Név: Dr. Almási Győző főosztályvezető  aláírás ………………………….……..  kelt: …………………………………… |

**Záradék:**

Jelen megállapodásban foglaltakat a …………….. Kt. határozatban kapott felhatalmazás alapján jóváhagyom:

………………………………………

Rogán Antal polgármester

Budapest Főváros V. kerületi Önkormányzat

Budapest, 2014. ………………….

Jelen megállapodásban foglaltakat a …………….. Kt. határozatban kapott felhatalmazás alapján jóváhagyom:

………………………………………

Vattamány Zsolt polgármester

Budapest Főváros VII. kerületi Önkormányzat

Budapest,2014. ………………….