|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottsághoz

Pénzügyi és Kerületfejlesztési Bizottsághoz

Városüzemeltetési Bizottsághoz

**ELŐTERJESZTÉS**

**A Képviselő-testület** **2014. november 12-ei rendkívüli ülésére**

|  |  |
| --- | --- |
| **Tárgy:** | Budapest Főváros VII. Kerület Erzsébetváros Önkormányzata Képviselő-testületének …/2014. (…) önkormányzati rendelete Budapest Főváros VII. Kerület Erzsébetváros Önkormányzata 2014. évi költségvetésről szóló 2/2014. (II. 12.) önkormányzati rendelet módosításáról |

**Készítette:**

Fitosné Zemanovics Zsuzsanna

Pénzügyi Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**A határozatok elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

Budapest Főváros VII. Kerület Erzsébetváros Önkormányzata 2014. évi költségvetéséről szóló 2/2014. (II. 12.) önkormányzati rendelet (továbbiakban: Ör.) 17. § (2) bekezdésében előírt kötelezettségemnek megfelelően mellékelten előterjesztem a költségvetési rendelet

* 12. § szerint polgármesterre átruházott hatáskörben,
* 18. § szerint intézményekre és Polgármesteri Hivatalra átruházott hatáskörben,
* 13. és 14. §-ok szerint a bizottságok javaslatai alapján képviselő-testületi döntést igénylő,
* a Képviselő-testület hatáskörébe tartozó feladatok végrehajtása érdekében

2014. augusztus 26 – november 12. közötti időszakban önkormányzati rendelettel még nem módosított előirányzatok tervbevételére vonatkozó javaslatot.

**I.**

**2014. augusztus 26 – november 12. között történt Képviselő-testület hatáskörébe tartozó**

**előirányzat-módosítások**

1. A **„7201 Központilag kezelt ágazati feladatok”** címen az Állami támogatások elszámolása K88. Egyéb felhalmozási célú támogatások államháztartáson kívülre előirányzatot **7.506 ezer Ft-tal** javasolom **csökkenteni**, ezzel egyidejűleg a **„7305 Központilag kezelt kerület-fejlesztési pályázatok és feladatok”** címen a Nyílászáró csere pályázat K88. Egyéb felhalmozási célú támogatások államháztartáson kívülre előirányzatot azonos összeggel **megemelni**.
2. A **„7201 Központilag kezelt ágazati feladatok”** címen az Állami támogatások elszámolása K88. Egyéb felhalmozási célú támogatások államháztartáson kívülre előirányzatot **16.172 ezer Ft-tal** javasolom **csökkenteni**, ezzel egyidejűleg a **„6201 Központi, irányító szervi támogatás folyósítása”** címen és az **„5101 Igazgatási apparátus és Polgármesteri Hivatal előirányzata”** címen a Központi, irányító szervi támogatás folyósítása előirányzatot azonos összeggel javasolom **megemelni**, ugyanezen a címen a K1. Személyi juttatásokat **5.934 ezer Ft-tal**, a K2. Munkaadókat terhelő járulékok és szociális hozzájárulási adó előirányzatot **1.602 ezer Ft-tal**, a létszám előirányzatot 10,00 fővel, valamint az **„5102 Önkormányzati testületek kiadásai”** címen a K1. Személyi juttatásokat **6.800 ezer Ft-tal**, a K2. Munkaadókat terhelő járulékok és szociális hozzájárulási adó előirányzatot **1.836 ezer Ft-tal megemelni**.
3. A **„8109 Hitelfelvétel államháztartáson kívülről, kamatbevétel”** címen a Működési hozam- és kamatbevételek B408. Kamatbevételek előirányzatot **70.000 ezer Ft-tal** javasolom **megemelni**, ezzel egyidejűleg a **„7201 Központilag kezelt ágazati feladatok”** címen a Rendkívüli önkormányzati kiadások biztosítása K88. Egyéb felhalmozási célú támogatások államháztartáson kívülre előirányzatot azonos összeggel **megemelni**.

**II.**

**2014. augusztus 26 – november 12. között történt előirányzat-módosítások**

**költségvetési főösszegre gyakorolt hatása**

1) Az előterjesztésben bemutatott előirányzat-módosítások

a) az „1101 Bischitz Johanna Integrált Humán Szolgáltató Központ”

költségvetési főösszegét + 63.647 ezer Ft-tal,

b) a 2101-21 Kópévár Óvoda költségvetési főösszegét + 2.099 ezer Ft-tal,

c) a 2101-22 Nefelejcs Óvoda költségvetési főösszegét + 226 ezer Ft-tal,

d) a 2101-23 Brunszvik Teréz Óvoda költségvetési főösszegét + 951 ezer Ft-tal,

e) a 2101-24 Bóbita Óvoda költségvetési főösszegét - 6.055 ezer Ft-tal,

f) a 2101-25 Magonc Óvoda költségvetési főösszegét + 1.230 ezer Ft-tal,

g) a 2101-26 Dob Óvoda költségvetési főösszegét - 5.783 ezer Ft-tal,

h) a 2101-27 Csicsergő Óvoda költségvetési főösszegét + 939 ezer Ft-tal,

i) a „2101 Óvodai nevelés” költségvetési főösszegét (b+…+h) - 6.393 ezer Ft-tal,

j) a „3101 Erzsébetvárosi Közterület-felügyelet” költségvetési főösszegét + 184 ezer Ft-tal,

k) az intézmények összes költségvetési főösszegét (a+i+j) + 57.438 ezer Ft-tal,

l) a Polgármesteri Hivatal költségvetési főösszegét + 59.412 ezer Ft-tal,

m) az önkormányzat költségvetési főösszegét + 112.751 ezer Ft-tal,

**n) Budapest Főváros VII. Kerület Erzsébetváros Önkormányzata**

**költségvetési főösszegét (k+l+m) + 229.601 ezer Ft-tal**

**változtatják meg.**

2) Az előterjesztés 1. számú melléklete a bevételi előirányzatok változását mutatja tételesen, jogcím csoportonként.

Az előterjesztés 2. számú melléklete a kiadási előirányzatok változását mutatja tételesen, kiemelt előirányzatonként.

Az előterjesztés 3. számú melléklete a bevételi előirányzatok változását mutatja tételesen, jogcímenként.

Az előterjesztés 4. számú melléklete a kiadási előirányzatok változását mutatja hatáskörök szerinti megbontásban, tételesen, feladatonként.

**III.**

**Javaslat a költségvetési rendelet normaszövegének változtatására**

Az Ör. 9. § (5) bekezdés hatályát veszti.

**IV.**

**Helyi adók beszedése**

A helyi adókról szóló, többször módosított 1990. évi C. törvény (a továbbiakban: Htv.) 1. § (1) bekezdése felhatalmazást ad a települési (községi, városi, fővárosi és kerületi) önkormányzatoknak arra, hogy illetékességi területükön helyi adókat vezessenek be.

A Htv. 1. § (2) bekezdése alapján a főváros esetében az építményadót, a telekadót, a magánszemély kommunális adóját és az idegenforgalmi adót a (3) bekezdés kivételével a kerületi önkormányzat, a helyi iparűzési adót a fővárosi önkormányzat jogosult bevezetni.

A (3) bekezdés rögzíti, hogy a kerületi önkormányzat által a (2) bekezdés szerint bevezethető helyi adót a kerületi önkormányzat helyett a fővárosi önkormányzat akkor jogosult rendeletével bevezetni, ha ahhoz minden adóév tekintetében az érintett kerület képviselő-testülete előzetes beleegyezését adja.

Budapest Főváros VII. Kerület Erzsébetváros Önkormányzata élve a törvényi felhatalmazással, 2010-ben megalkotta az idegenforgalmi adóról szóló 32/2010. (XII. 31.) számú önkormányzati rendeletét. Az Önkormányzat 2011. évtől eredményesen működteti az idegenforgalmi adót: 2011. évben 3%-os, 2012-évtől 4 %-os mértékű adót állapított meg.

A magánszemély kommunális adójának 2014. évi mértéke háztartásonként legfeljebb 28.624,3 Ft. A kerületi lakosok terheinek további növelése nem hozná a várt eredményt, ezért nem javasolom a magánszemély kommunális adójának kerületi bevezetését, továbbá a Fővárosi Önkormányzat által történő bevezetését sem.

A kerület fenntartása, működtetése érdekében javasolom a Tisztelt Képviselő-testület részére, hogy az Önkormányzat által bevezetett helyi adókat továbbra is Erzsébetváros alkalmazza, annak bevezetését ne engedje át a Fővárosi Önkormányzat részére.

A fentiek figyelembevételével a jelenleg hatályos törvényi szabályozás értelmében kérem a Tisztelt Képviselő-testületet a határozati javaslatok elfogadására.

**Határozati javaslatok**

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a kerületben bevezetett helyi adókat, az építményadót, a telekadót, az idegenforgalmi adót továbbra is alkalmazza, annak bevezetését Budapest Főváros Önkormányzata részére nem kívánja átengedni.

A Képviselő-testület felkéri a Polgármestert, hogy a döntésről tájékoztassa a Fővárosi Önkormányzat Főpolgármesterét.

**Felelős:** Vattamány Zsolt polgármester

**Határidő:** azonnal

**2.**

Budapest Főváros VII. kerület Erzsébetváros Önkormányzatának Képviselő-testülete nem járul hozzá ahhoz, hogy Budapest Főváros Önkormányzata Erzsébetváros közigazgatási területén a magánszemély kommunális adóját bevezesse.

A Képviselő-testület felkéri a Polgármestert, hogy a döntésről tájékoztassa a Fővárosi Önkormányzat Főpolgármesterét.

**Felelős:** Vattamány Zsolt polgármester

**Határidő:** azonnal

**3.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Polgármesteri Hivatal engedélyezett álláshelyeinek számát feladatbővülés miatt 2014. november 17. napjától 190 álláshelyben állapítja meg.

Felkéri a Polgármestert, gondoskodjon az álláshely bővítéshez szükséges fedezet – személyi juttatások 5.934 ezer Ft, munkaadókat terhelő járulékok és szociális hozzájárulási adó 1.602 ezer Ft – a Polgármesteri Hivatal 2014. évi költségvetésében történő biztosításáról.

Az engedélyezett álláshelyek számának szervezeti egységekre vonatkozó megoszlását a Polgármesteri Hivatal Szervezeti és Működési Szabályzata rögzíti.

**Felelős:** Vattamány Zsolt polgármester

**Határidő:** 2014. november 17.

**Budapest, 2014. november 4.**

Vattamány Zsolt

polgármester

**Budapest Főváros VII. kerület Erzsébetváros Önkormányzata Képviselő-testületének …/2014. (…) önkormányzati rendelete**

**a Budapest Főváros VII. Kerület Erzsébetváros Önkormányzata**

**2014. évi költségvetéséről szóló 2/2014. (II. 12.) rendelet módosításáról**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló 2011. évi CXCV. törvény 23. és 24. §-aiban foglalt felhatalmazás alapján, a Budapest Főváros VII. Kerület Erzsébetváros Önkormányzata 2014. évi költségvetéséről szóló 2/2014. (II. 12.) rendelet módosításáról (a továbbiakban: Ör.) a következőket rendeli el:

**1. §**

Az Ör. 1. § (1) bekezdés helyébe a következő rendelkezés lép:

*(1) Budapest Főváros VII. Kerület Erzsébetváros Önkormányzata 2014. évi költségvetés*

***a) bevételi főösszegét*** ***12.601.687 ezer forintban,*** *azaz*

*tizenkettőmillió-hatszázegyezer-hatszáznyolcvanhét ezer forintban,*

***b) az Áht. 23. § (2) bekezdés d) pontja szerinti belső finanszírozás: költségvetési maradvány igénybevétele összegét 7.277.212 ezer forintban,*** *azaz*

*hétmillió-kettőszázhetvenhétezer-kettőszáztizenkettő ezer forintban,*

***c)******az Áht. 23. § (2) bekezdés e) pontja szerinti költségvetési hiány:***

***külső finanszírozásának összegét 0 ezer forintban,*** *azaz*

*nulla ezer forintban,*

***d) kiadási főösszegét 19.392.488******ezer forintban****, azaz*

*tizenkilencmillió-háromszázkilencvenkétezer-négyszáznyolcvannyolc ezer forintban,*

***e) finanszírozási kiadások:***

***ea) hosszú lejáratú hitelek törlesztése összegét***

***486.411 ezer forintban,*** *azaz*

*négyszáznyolcvanhatezer-négyszáztizenegy ezer forintban*

***eb) az irányító szervi támogatás finanszírozási előirányzatát 4.873.754 ezer forintban,*** *azaz*

*négymillió-nyolcszázhetvenháromezer-hétszázötvennégy ezer forintban,*

***ec) az irányító szervi támogatás folyósításának finanszírozási előirányzatát 4.873.754 ezer forintban,*** *azaz*

*négymillió-nyolcszázhetvenháromezer-hétszázötvennégy ezer forintban,*

***állapítja meg.***

**2. §**

(1) Az Ör. 6. § (2) bekezdés helyébe a következő rendelkezés lép:

*(2) Az 1. § (1) bekezdésében jóváhagyott kiadásokból a* ***„7200-7500 Céltartalékok”*** *működési előirányzata 23.997 ezer Ft, felhalmozási előirányzata 1.659.132 ezer Ft.*

(2) Az Ör. 6. § (3) bekezdés helyébe a következő rendelkezés lép:

*(3)**A jóváhagyott kiadásból:*

*a)* ***a „7200 Polgármesterre átruházott előirányzat-átcsoportosítási hatáskörű céltartalékok”*** *cím működési előirányzata 14.600 ezer Ft, felhalmozási előirányzata 184.579 ezer Ft.*

*b) a* ***„7300 Bizottságokra átruházott felhasználási jogkörű céltartalékok”*** *cím működési előirányzata 9.397 ezer Ft, felhalmozási előirányzata 19.731 ezer Ft.*

*c) a* ***„7500 Erzsébet terv Fejlesztési program 2015”*** *cím felhalmozási előirányzata 1.454.822 ezer Ft.*

**3. §**

Az Ör. 9. § (5) bekezdés hatályát veszti.

**4. §**

(1) Az Ör. 1. számú táblázata jelen rendelet 1. számú táblázata szerint **módosul.**

(2) Az Ör. 1/b. számú táblázata jelen rendelet 1/a. számú táblázata szerint **módosul.**

(3) Az Ör. 2. számú táblázata jelen rendelet 2. számú táblázata szerint **módosul.**

(4) Az Ör. 2/a. számú táblázata jelen rendelet 2/a. számú táblázata szerint **módosul.**

(5) Az Ör. 5. számú táblázata jelen rendelet 3. számú táblázata szerint **módosul.**

(6) Az Ör. 6. számú táblázata jelen rendelet 4. számú táblázata szerint **módosul.**

(7) Az Ör. 7. számú táblázata jelen rendelet 5. számú táblázata szerint **módosul.**

(8) Az Ör. 9. számú táblázata jelen rendelet 6. számú táblázata szerint **módosul.**

(9) Az Ör. 10. számú táblázata jelen rendelet 7. számú táblázata szerint **módosul.**

(10) Az Ör. 12. számú táblázata jelen rendelet 8. számú táblázata szerint **módosul.**

(11) Az Ör. 14. számú táblázata jelen rendelet 9. számú táblázata szerint **módosul.**

(12) Az Ör. 15. számú táblázata jelen rendelet 10. számú táblázata szerint **módosul.**

(13) Az Ör. 17. számú táblázata jelen rendelet 11. számú táblázata szerint **módosul.**

(14) Az Ör. 18. számú táblázata jelen rendelet 12. számú táblázata szerint **módosul.**

(15) Az Ör. 19. számú táblázata jelen rendelet 13. számú táblázata szerint **módosul.**

(16) Az Ör. 20. számú táblázata jelen rendelet 14. számú táblázata szerint **módosul.**

(17) Az Ör. 21. számú táblázata jelen rendelet 15. számú táblázata szerint **módosul.**

(18) Az Ör. 22. számú táblázata jelen rendelet 16. számú táblázata szerint **módosul.**

**5. §**

E rendelet 2014. november 21-én lép hatályba.

**dr. Gotthard Gábor Vattamány Zsolt**

**jegyző polgármester**

**Indokolás**

**Általános indokolás**

A Budapest Főváros VII. Kerület Erzsébetváros Önkormányzata 2/2014. (II. 12.) önkormányzati rendelet módosítását az államháztartásról szóló – többször módosított – 2011. évi CXCV. törvény 23. és 24. §-ai alapján előirányzat-átcsoportosítások teszik szükségessé.

**Részletes indokolás**

Az **1. §** a 2014. évi költségvetés bevételi és kiadási főösszegének, valamint hiányának és finanszírozási kiadásának változásáról rendelkezik.

A **2. §** a tartalék előirányzatok változását mutatja.

A **3. §** a normaszöveg változását tartalmazza.

A **4. §** az alaprendelet táblázatainak módosulását tartalmazza.

Az **5. §** a költségvetési rendelet-módosítás hatálybalépéséről intézkedik.